7. ΒΑΣΙΛΙΚΟΝ ΔΙΑΤΑΓΜΑ της 10/31 Αυγ.1954 Περί τροποποιήσεως και συμπληρώσεως του από 4/13 Νοεμ. 1952 Β.Δ/τος «περί εκτελέσεως του Νόμ. 1900/1951 περί ιδρύσεως Τ.Α.Ο.Α. ως και του από 18/28 Ιουν. 1952 Β.Δ/τος περί συστάσεως Λ.Α.Υ.Α.». Εν όψει των άρθρ. 6 παρ. 4 εδάφ. δ', 9 εδάφ. δ' και 13 του Νόμ. 1900/1951 περί ιδρύσεως Ταμείου Αρωγής Οργάνων Αγροφυλακής. Άρθρ.1.-Ανώτατον όριον του οργανικού μισθού δια τον υπολογισμόν της παρεχομένης οικονομικής αρωγής παρά του Ταμείου Αρωγής Οργάνων Αγροφυλακής εις τα ησφαλισμένα παρ’ αυτώ όργανα Αγροφυλακής τα εξελθόντα από 1ης Φεβρ.1954 και τα εφεξής εξερχόμενα, καθορίζεται το προς της αυξήσεως αυτού δια της υπ’ αριθ. 145 ε.ε. πράξεως του Υπουργικού Συμβουλίου, ισχύον τοιούτον ήτοι το του μηνός Ιαν. 1954. Άρθρ.2.-(Αντικαθίσταται η παρ. 1 άρθρ. 9 Β.Δ. 4/13 Νοεμ. 1952 ανωτ. αριθ. 6). Άρθρ.3.-1.Εις τους υπαλλήλους Αγροτικής Ασφαλείας τους εξελθόντας ή μέλλοντας να εξελθώσιν εκ της Δημοσίας Υπηρεσίας κατ’ εφαρμογήν των διατάξεων του Νόμ. 2500/1953 «περί περιορισμού της εις προσωπικόν συνθέσεως των Πολιτικών του Κράτους Υπηρεσιών» και μη δικαιουμένους εφ’ άπαξ οικονομικής αρωγής εκ του Λ.Α.Υ.Α. συμφώνως προς τας διατάξεις του άρθρ. 4 του από 18/28 Ιουν. 1952 Β.Δ/τος «περί συστάσεως Λογαριασμού Αυτασφαλίσεως Υπαλλήλων Αγροφυλακής», παρέχεται ανάλογος τοιαύτη συμφώνως προς τας διατάξεις του άρθρ. 5 του αυτού ως άνω Δ/τος, εφ’ όσον κέκτηνται 15ετή πραγματικήν υπηρεσίαν εν τη Αγροτική Ασφαλεία και αν δεν κέκτηνται 25ετή συντάξιμον υπηρεσίαν, εφαρμοζομένων κατά τα λοιπά των διατάξεων του ρηθέντος Δ./τος. 2.Δια τους ανωτέρω, το ποσοστόν της μειώσεως, της παρεχομένης εφ’ άπαξ οικονομικής αρωγής, λόγω εξόδου των εντός της πρώτης 5ετίας από της συστάσεως του Λ.Α.Υ.Α. της παρ. 2 άρθρ. 5 του αυτού ως άνω Β.Δ/τος καθορίζεται εις 50% ασχέτως χρόνου εξόδου των εκ της υπηρεσίας. 